Neuvoston 30 päivänä toukokuuta 2001 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 22/2001 Euroopan parlamentin ja neuvoston asetuksen antamiseksi toimistolaitteiden energiatehokkuutta osoittavia merkintöjä koskevasta yhteisön ohjelmasta



Virallinen lehti nro C 297 , 23/10/2001 s. 0001 - 0009



Neuvoston 30 päivänä toukokuuta 2001 vahvistama yhteinen kanta (EY) N:o 22/2001 Euroopan parlamentin ja neuvoston asetuksen (EY) N:o .../2001 antamiseksi toimistolaitteiden energiatehokkuutta osoittavia merkintöjä koskevasta yhteisön ohjelmasta (2001/C 297/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 175 artiklan 1 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Toimistolaitteiden osuus sähkön kokonaiskulutuksesta on huomattava. Tehokkain tapa vähentää näiden laitteiden sähkönkulutusta on alentaa lepovirtakulutusta sähkö- ja elektroniikkalaitteiden lepovirtakulutuksen vähentämistä koskevien neuvoston toukokuussa 1999 antamien päätelmien mukaisesti. Yhteisön markkinoilla tarjolla olevien eri mallien lepovirtakulutuksessa on huomattavia eroja. (2) Näiden laitteiden sähkönkulutusta voidaan vähentää muillakin keinoin, kuten katkaisemalla virta silloin, kun laitteita ei tarvita eikä niiden käyttö tästä häiriinny. Komission olisi selvitettävä, millaiset toimet olisivat tarpeen myös näiden muiden energiansäästömahdollisuuksien hyödyntämiseksi. (3) On tärkeää edistää toimenpiteitä, joiden tarkoituksena on varmistaa sisämarkkinoiden moitteeton toiminta. (4) On toivottavaa, että kansalliset energiamerkintöjä koskevat aloitteet sovitetaan yhteen, jotta haitalliset vaikutukset teollisuudelle ja kaupalle jäävät mahdollisimman vähäisiksi. (5) Terveydestä, turvallisuudesta, ympäristönsuojelusta ja kuluttajansuojasta jäsenvaltioissa annettujen lakien, asetusten ja hallinnollisten määräysten lähentämistä koskevien ehdotusten olisi perustuttava suojan korkeaan tasoon. Tällä asetuksella edistetään ympäristönsuojelun ja kuluttajansuojan korkeaa tasoa pyrkimällä parantamaan merkittävästi tämäntyyppisten laitteiden energiatehokkuutta. (6) Suunnitellun toiminnan tavoitetta ei voida riittävällä tavalla saavuttaa jäsenvaltioiden toimin, vaan ne voidaan saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on näiden tavoitteiden saavuttamiseksi tarpeen. (7) Perustamissopimuksen 174 artiklassa määrätään lisäksi ympäristön laadun suojelusta ja parantamisesta sekä luonnonvarojen harkitusta ja järkevästä käytöstä. Nämä kaksi tavoitetta sisältyvät yhteisön ympäristöpolitiikkaan. Sähköntuotanto ja -kulutus aiheuttavat 30 prosenttia ihmisen tuottamista hiilidioksidipäästöistä ja muodostavat noin 35 prosenttia yhteisön primaarienergiankulutuksesta. Nämä prosenttiosuudet kasvavat jatkuvasti, ja noin 10 prosenttia sähkölaitteiden sähkönkulutuksesta aiheutuu niiden lepovirtakulutuksesta. (8) Lisäksi yhteisön sähkön käytön tehostamiseen tähtäävän toimintaohjelman hyväksymisestä 5 päivänä kesäkuuta 1989 tehdyn neuvoston päätöksen 89/364/ETY(4) tavoitteena on sekä kannustaa kuluttajia suosimaan tehokkaiden sähkölaitteiden ja -välineiden käyttöä että parantaa laitteiden tehokkuutta yleisesti. Kuluttajavalistuksen kehittämiseksi tarvitaan lisätoimia. (9) Yhdistyneiden Kansakuntien ilmastosopimuksen Kioton pöytäkirjassa, joka tehtiin 10 päivänä joulukuuta 1997, vaaditaan yhteisöltä kasvihuonekaasupäästöjen vähentämistä 8 prosentilla viimeistään kautena 2008-2012. Tämän tavoitteen saavuttaminen edellyttää tehokkaampia toimenpiteitä hiilidioksidipäästöjen vähentämiseksi yhteisössä. (10) Lisäksi Euroopan yhteisön ympäristöä ja kestävää kehitystä koskevan poliittisen toimintaohjelman "Kohti kestävää kehitystä" tarkistamisesta 24 päivänä syyskuuta 1998 tehdyssä Euroopan parlamentin ja neuvoston päätöksessä N:o 2179/98/EY(5) pidetään laitteiden energiatehokkuusmerkinnöistä annettuja säännöksiä erittäin tärkeinä energiaan liittyvien ympäristövaatimusten huomioon ottamisen kannalta. (11) Energiatehokkuudesta Euroopan yhteisössä 7 päivänä joulukuuta 1998 annetussa neuvoston päätöslauselmassa(6) kehotetaan käyttämään entistä enemmän laitteiden ja välineiden merkintöjä. (12) On toivottavaa, että energiatehokkuusvaatimukset, merkinnät ja testausmenetelmät tarvittaessa sovitetaan yhteen. (13) Useimpia energiaa säästäviä toimistolaitteita on saatavana vähäisin lisäkustannuksin tai samaan hintaan, ja korkeammat hankintakustannukset voivat sen vuoksi monissa tapauksissa korvautua sähkönsäästönä kohtuullisessa ajassa. Tämän vuoksi energiansäästöä ja hiilidioksidipäästöjen vähentämistä koskevat tavoitteet voidaan tällä alalla saavuttaa edullisesti ja ilman kuluttajille ja teollisuudelle koituvia haittoja. (14) Toimistolaitteiden kauppa on maailmanlaajuista. Amerikan yhdysvaltojen hallituksen ja Euroopan yhteisön välisellä toimistolaitteiden energiatehokkuutta osoittavia merkintöjä koskevien ohjelmien yhteensovittamisesta tehtävällä sopimuksella(7) helpotetaan kansainvälistä kauppaa ja edistetään ympäristönsuojelua näiden laitteiden osalta. Tämän asetuksen tarkoituksena on edellä mainitun sopimuksen täytäntöönpano yhteisössä. (15) Jotta Euroopan yhteisö voisi vaikuttaa tämän maailmanlaajuisesti käytettävän Energy Star -merkinnän vaatimuksiin, sen olisi osallistuttava tähän merkintäohjelmaan ja tarpeellisten teknisten eritelmien laatimiseen. Komission on kuitenkin tarkasteltava säännöllisesti sitä, ovatko asetetut tekniset arviointiperusteet riittävän kunnianhimoisia ja onko yhteisön huolenaiheet otettu niissä riittävästi huomioon. (16) On tarpeen ottaa käyttöön tehokas täytäntöönpanojärjestelmä, jolla varmistetaan toimistolaitteiden energian kulutusta osoittavia merkintöjä koskevan ohjelman moitteeton täytäntöönpano, taataan valmistajille tasapuoliset kilpailuedellytykset ja suojellaan kuluttajien oikeuksia. (17) Tässä asetuksessa rajoitutaan toimistolaitteisiin. (18) Kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin 22 päivänä syyskuuta 1992 annettu neuvoston direktiivi 92/75/ETY(8) ei sovellu toimistolaitteisiin parhaalla mahdollisella tavalla. Kustannustehokkain toimenpide toimistolaitteiden energiatehokkuuden edistämiseksi on vapaaehtoinen merkintäohjelma. (19) On tarpeen uskoa teknisten vaatimusten vahvistamiseen ja tarkistamiseen osallistuminen asianmukaiselle elimelle, Euroopan yhteisön Energy Star -lautakunnalle (ECESB), jotta järjestelmän toimeenpano on tehokasta ja puolueetonta. Energy Star -lautakunnan olisi koostuttava kansallisista edustajista. (20) On tarpeen varmistaa, että toimistolaitteiden energiatehokkuutta osoittavia merkintöjä koskeva ohjelma on johdonmukainen ja yhteensovitettu yhteisön politiikan ensisijaisten tehtävien ja yhteisön muiden merkintä- tai laatusertifiointijärjestelmien, esimerkiksi direktiivissä 92/75/EY ja yhteisön ympäristömerkin myöntämisjärjestelmästä 23 päivänä maaliskuuta 1992 annetussa neuvoston asetuksessa(9) (ETY) N:o 880/92 tarkoitettujen järjestelmien kanssa. (21) On toivottavaa, että yhteisön Energy Star -ohjelma ja muut yhteisössä käytettävät vapaaehtoiset toimistolaitteiden energiamerkintäjärjestelmät sovitetaan yhteen niin, että kuluttajat saavat asiasta selkeän käsityksen ja estetään mahdolliset markkinoiden vääristymät. (22) On tarpeen huolehtia järjestelmän täytäntöönpanon avoimuudesta sekä yhdenmukaisuudesta asiaa koskevien kansainvälisten standardien kanssa, jotta helpotetaan yhteisön ulkopuolisista maista olevien valmistajien ja viejien pääsyä ja osallistumista järjestelmään, OVAT ANTANEET TÄMÄN ASETUKSEN: 1 artikla Tavoitteet Tällä asetuksella vahvistetaan toimistolaitteiden energiatehokkuutta osoittavia merkintöjä koskevaa yhteisön ohjelmaa, jäljempänä "Energy Star -ohjelma", koskevat säännöt sellaisina kuin ne on määritelty toimistolaitteiden energiatehokkuutta osoittavien merkintöjä koskevien ohjelmien yhteensovittamisesta tehdyssä Amerikan yhdysvaltojen hallituksen ja Euroopan yhteisön sopimuksessa, jäljempänä "sopimus". Energy Star -ohjelmaan osallistuminen on vapaaehtoista. 2 artikla Soveltamisala Tätä asetusta sovelletaan sopimuksen liitteessä C määriteltyihin toimistolaitteiden tuoteryhmiin, sanotun kuitenkaan rajoittamatta liitteeseen sopimuksen X artiklan mukaisesti tehtäviä muutoksia. 3 artikla Määritelmät Tässä asetuksessa tarkoitetaan: a) "yhteisellä tunnuksella" liitteessä tarkoitettua merkkiä; b) "ohjelman osanottajilla" valmistajia, kokoonpanijoita, viejiä, tuojia, jälleenmyyjiä ja muita tahoja, jotka sitoutuvat edistämään tiettyjä Energy Star -ohjelman vaatimukset täyttäviä energiatehokkaiden toimistolaitteiden laajempaa käyttöä ja jotka ovat ilmoittautuneet Energy Star -ohjelmaan osallistujiksi rekisteröitymällä komissioon; c) "vaatimuksilla" tuotteen energiatehokkuuteen ja suorituskykyyn liittyviä vaatimuksia, testausmenetelmät mukaan lukien, joita käytetään selvitettäessä, onko jokin energiatehokas toimistolaite sellainen, että siinä voidaan käyttää yhteistä tunnusta. 4 artikla Yleiset periaatteet 1. Energy Star -ohjelma on tarvittaessa sovitettava yhteen muiden yhteisön merkintä- tai laadunvarmistusjärjestelyjen ja -järjestelmien, kuten erityisesti asetuksella (ETY) N:o 880/92 perustetun yhteisön ympäristömerkin myöntämisjärjestelmän sekä kodinkoneiden energian ja muiden voimavarojen kulutuksen osoittamisesta merkinnöin ja yhdenmukaisin tuotetiedoin annetun direktiivin 92/75/ETY kanssa. 2. Ohjelman osanottajat ja muut elimet voivat käyttää yhteistä tunnusta yksittäisissä toimistolaitteissaan ja niiden myynnin edistämisessä. 3. Toimistolaitteet, joille Yhdysvaltain ympäristönsuojeluvirasto (United States Environmental Protection Agency) on myöntänyt yhteisen tunnuksen, katsotaan tämän asetuksen mukaisiksi, jollei toisin osoiteta. 4. Komissio tai jäsenvaltiot voivat testata tämän asetuksen soveltamisalaan kuuluvia yhteisössä markkinoitavia tuotteita sen toteamiseksi, vastaavatko ne tässä asetuksessa esitettyjä vaatimuksia, sanotun kuitenkaan rajoittamatta vaatimustenmukaisuuden arvioinnista ja sitä koskevista merkinnöistä annettujen yhteisön sääntöjen soveltamista ja/tai sellaisten yhteisön ja kolmansien maiden välillä tehtyjen kansainvälisten sopimusten noudattamista, jotka koskevat yhteisön markkinoille pääsyä. 5 artikla Ohjelman osanottajien rekisteröinti 1. Hakemukset ohjelman osanottajaksi pääsyä varten voidaan osoittaa komissiolle. 2. Komissio päättää hakijan hyväksymisestä ohjelman osanottajaksi tarkistettuaan, että hakija on ilmoittanut noudattavansa sopimuksen liitteessä B olevia tunnuksen käyttöohjeita. Komissio julkaisee säännöllisesti ajan tasalle saatetun luettelon ohjelman osanottajista ja toimittaa sen jäsenvaltioille. 6 artikla Edistäminen ja tiedottaminen 1. Komissio pyrkii kaikin mahdollisin tavoin rohkaisemaan yhteistyössä jäsenvaltioiden ja Energy Star -lautakunnan jäsenten kanssa yhteisen tunnuksen käyttöä asiaankuuluvin tietoisuutta lisäävin toimin sekä järjestämällä tiedotuskampanjoita kuluttajille, laitteiden toimittajille, myyjille ja yleisölle. 2. Kunkin jäsenvaltion on pyrittävä varmistamaan, että kuluttajille ja muille asianosaisille annetaan kaikkia yhteisön välineitä käyttämällä Energy Star -ohjelmaa koskevia yksityiskohtaisia tietoja ja että niille annetaan mahdollisuus saada nämä tiedot. 3. Yhteisellä tunnuksella varustettujen toimistolaitteiden myynnin edistämiseksi komission ja muiden yhteisön toimielinten sekä muiden, kansallisen tason hallintoelinten on rohkaistava vähintään Energy Star -ohjelman mukaisten energiatehokkuusvaatimusten käyttöä, kun ne laativat toimistolaitteita koskevia vaatimuksiaan, sanotun kuitenkaan rajoittamatta yhteisön ja kansallisen lainsäädännön sekä taloudellisten arviointiperusteiden soveltamista. 7 artikla Muut vapaaehtoiset energiamerkintäjärjestelmät 1. Energy Star -ohjelman rinnalla jäsenvaltioissa voi olla toimistolaitteita koskevia muita voimassa olevia tai uusia vapaaehtoisia energiamerkintäjärjestelmiä. 2. Komission ja jäsenvaltioiden on varmistettava toiminnallaan, että Energy Star -ohjelma ja kansalliset järjestelmät sekä yhteisön tai jäsenvaltioiden muut merkintäjärjestelmät sovitetaan tarvittavalla tavalla yhteen. 8 artikla Euroopan yhteisön Energy Star -lautakunta 1. Komissio perustaa Euroopan yhteisön Energy Star -lautakunnan, jonka jäseninä on 9 artiklassa tarkoitettuja kansallisia edustajia sekä asiaan liittyvien sidosryhmien edustajia. Energy Star -lautakunta tarkistaa Energy Star -ohjelman täytäntöönpanoa yhteisössä sekä neuvoo ja avustaa tarvittaessa komissiota, jotta komissio pystyy hoitamaan tehtävänsä hallinnointiyksikkönä. 2. Energy Star -lautakunta laatii vuoden kuluttua tämän asetuksen voimaantulosta ja sen jälkeen vuosittain kertomuksen yhteistä tunnusta käyttävien tuotteiden markkinoille pääsystä sekä käytettävissä olevasta tekniikasta, jolla energiankulutusta voidaan vähentää. 3. Komissio huolehtii siitä, että kaikki tiettyyn toimistolaitteiden tuoteryhmään liittyvät sidosryhmät kuten valmistajat, jälleenmyyjät ja maahantuojat sekä ympäristönsuojelu- ja kuluttajajärjestöt ovat edustettuina Energy Star -lautakunnassa niin tasapuolisesti kuin lautakunnan toiminnan kannalta on mahdollista. 4. Komissio vahvistaa Energy Star -lautakunnan työjärjestyksen ottamalla huomioon Energy Star -lautakunnassa olevien jäsenvaltioiden edustajien näkemykset. 5. Komissio tiedottaa neuvostolle ja Euroopan parlamentille Energy Star -lautakunnan toiminnasta. 9 artikla Kansalliset edustajat Kunkin jäsenvaltion on nimettävä asianmukaisesti kansallisia energiapolitiikan asiantuntijoita, viranomaisia tai henkilöitä, jäljempänä "kansalliset edustajat", joiden tehtävänä on suorittaa tässä asetuksessa säädetyt tehtävät. Jos kansallisia edustajia nimetään enemmän kuin yksi, jäsenvaltion on määriteltävä kunkin edustajan toimivalta ja edustajiin sovellettavat yhteensovittamista koskevat vaatimukset. 10 artikla Työsuunnitelma Asetuksen 1 artiklassa esitettyjen tavoitteiden mukaisesti komissio laatii työsuunnitelman kuuden kuukauden kuluessa tämän asetuksen voimaantulosta ja tekee sitä koskevan ehdotuksen Euroopan parlamentille ja neuvostolle Energy Star -lautakuntaa kuultuaan. Työsuunnitelmaan sisältyy Energy Star -ohjelman kehittämisstrategia, jossa olisi esitettävä seuraavat seikat seuraavaa kolmivuotiskautta varten: - energiatehokkuuden parantamista koskevat tavoitteet, ottaen huomioon tarve pyrkiä saavuttamaan kuluttajansuojan ja ympäristönsuojelun korkea taso sekä se markkinoille pääsyn aste, johon Energy Star -ohjelmalla olisi pyrittävä yhteisön tasolla, - esimerkinomainen luettelo toimistolaitteista, joiden liittämistä Energy Star -ohjelmaan olisi pidettävä ensisijaisena, - hahmotelmat ehdotuksiksi valistus- ja edistämiskampanjoiksi sekä muiksi tarpeellisiksi toimiksi, - ehdotuksia Energy Star -ohjelman ja jäsenvaltioiden muiden vapaaehtoisten energiamerkintäjärjestelmien yhteensovittamista ja niiden välistä yhteistyötä varten. Työsuunnitelma tarkistetaan säännöllisesti. Ensimmäinen tarkistus tehdään viimeistään kaksitoista kuukautta sen jälkeen, kun suunnitelma on toimitettu Euroopan parlamentille ja neuvostolle, ja sen jälkeen kahdentoista kuukauden välein. 11 artikla Teknisten arviointiperusteiden tarkistuksen valmistelua varten tarvittavat menettelyt Sopimuksen liitteessä C tarkoitettujen vaatimusten ja toimistolaitteiden tuoteryhmiä koskevan tarkistuksen valmistelua varten sekä ennen kuin tehdään asiaa koskeva ehdotus tai vastataan Yhdysvaltain ympäristönsuojeluvirastolle sopimuksessa ja sekä toimistolaitteiden energiatehokkuutta osoittavia merkintöjä koskevien ohjelmien yhteensovittamisesta tehdyn Amerikan yhdysvaltojen hallituksen ja Euroopan yhteisön välisen sopimuksen tekemisestä Euroopan yhteisön puolesta ... tehdyssä neuvoston päätöksessä ...(10) vahvistettujen menettelyjen mukaisesti, on toteutettava seuraavat toimenpiteet: 1) Komissio voi pyytää Energy Star -lautakuntaa tekemään ehdotuksia sopimuksen tarkistamisesta. Energy Star -lautakunta voi myös omasta aloitteestaan tehdä ehdotuksia komissiolle. 2) Komissio neuvottelee Energy Star -lautakunnan kanssa aina, kun se saa tarkistusehdotuksen Yhdysvaltain ympäristönsuojeluvirastolta. 3) Antaessaan lausuntonsa komissiolle Energy Star -lautakunnan on otettava huomioon toteutettavuutta ja markkinoita koskevien tutkimusten tulokset sekä käytettävissä oleva tekniikka, jonka avulla voidaan vähentää energiankulutusta. Komissio kiinnittää erityistä huomiota tavoitteeseen vahvistaa korkeatasoiset tekniset vaatimukset, ottaen asianmukaisesti huomioon 8 artiklan 2 kohdassa tarkoitetussa Energy Star -lautakunnan kertomuksessa olevan selvityksen käytettävissä olevasta tekniikasta, jolla energiankulutusta voidaan vähentää, ja siitä aiheutuvista kustannuksista. 12 artikla Markkinoiden seuranta ja väärinkäytösten valvonta 1. Yhteistä tunnusta saa käyttää ainoastaan sopimuksen soveltamisalaan kuuluvien tuotteiden yhteydessä ja sopimuksen liitteessä B olevien, tunnuksen käyttäjälle annettujen ohjeiden mukaisesti. 2. Kaikenlainen virheellinen tai harhaanjohtava mainonta taikka sellaisen merkinnän tai tunnuksen käyttö, joka voidaan sekoittaa tällä asetuksella käyttöön otettuun yhteiseen tunnukseen, on kiellettyä. 3. Komissio varmistaa yhteisen tunnuksen asianmukaisen käytön toteuttamalla tai sovittamalla yhteen sopimuksen VIII artiklan 2, 3 ja 4 kohdassa mainittuja toimia. Jäsenvaltioiden on tarvittaessa toteutettava toimet, joilla varmistetaan tämän asetuksen säännösten noudattaminen niiden alueella ja ilmoitettava niistä komissiolle. Jäsenvaltiot voivat toimittaa komissiolle todisteita siitä, että ohjelman osanottajat ja muut elimet eivät ole noudattaneet näitä säännöksiä, jotta komissio voi ryhtyä toimenpiteisiin. 13 artikla Täytäntöönpano Jäsenvaltioiden on 12 kuukauden kuluessa tämän asetuksen voimaantulosta ilmoitettava sen noudattamiseksi toteutetut toimenpiteet komissiolle. 14 artikla Tarkistus Komissio arvioi Energy Star -ohjelmaa sen toiminnan aikana saatujen kokemusten perusteella ennen kuin sopimuspuolet keskustelevat sopimuksen uusimisesta sen XII artiklan mukaisesti. Komissio laatii ja antaa Euroopan parlamentille ja neuvostolle ...(11) mennessä kertomuksen, jossa tarkastellaan yhteisön toimistolaitemarkkinoiden energiatehokkuutta, arvioidaan Energy Star -ohjelman tehokkuutta ja ehdotetaan tarvittaessa ohjelmaa täydentäviä toimenpiteitä. Selvityksessä tarkastellaan Euroopan Unionin ja Amerikan yhdysvaltojen välisen vuoropuhelun tuloksia ja erityisesti sitä, ovatko Energy Star -ohjelman vaatimukset riittävän tehokkaita. 15 artikla Loppumääräykset Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... Euroopan parlamentin puolesta Puhemies Neuvoston puolesta Puheenjohtaja (1) EYVL C 150 E, 30.5.2000, s. 73. (2) EYVL C 204, 18.7.2000, s. 18. (3) Euroopan parlamentin lausunto, annettu 1. helmikuuta 2001 (ei vielä julkaistu virallisessa lehdessä), neuvoston yhteinen kanta, vahvistettu 30. toukokuuta 2001, ja Euroopan parlamentin päätös, tehty .... (ei vielä julkaistu virallisessa lehdessä). (4) EYVL L 157, 9.6.1989, s. 32. (5) EYVL L 275, 10.10.1998, s. 1 (6) EYVL C 394, 17.12.1998, s. 1. (7) ... (8) EYVL L 297, 13.10.1992, s. 16. (9) EYVL L 99, 11.4.1992, s. 1. (10) EYVL ... (11) Kolme vuotta tämän asetuksen voimaantulopäivästä. LIITE ENERGY STAR -TUNNUS Mustavalkoisena >PIC FILE= "C_2001297FI.000702.TIF"> Värillisenä >PIC FILE= "C_2001297FI.000703.TIF"> NEUVOSTON PERUSTELUT I. JOHDANTO 1. Komissio toimitti neuvostolle 3. helmikuuta 2000 ehdotuksen Euroopan parlamentin ja neuvoston asetukseksi toimistolaitteiden energiatehokkuutta osoittavia merkintöjä koskevasta yhteisön ohjelmasta(1). Ehdotus perustui perustamissopimuksen 95 artiklaan. 2. Euroopan parlamentti ja talous- ja sosiaalikomitea ovat antaneet lausuntonsa(2). Alueiden komitea päätti 3. maaliskuuta 2000, ettei se anna lausuntoa ehdotuksen teknisen luonteen vuoksi. 3. Komissio toimitti neuvostolle muutetun ehdotuksen(3) 21. maaliskuuta 2001. 4. Neuvosto vahvisti yhteisen kantansa 30. toukokuuta 2001 perustamissopimuksen 251 artiklan mukaisesti. II. EHDOTUKSEN TAVOITE JA TAUSTA 5. Tällä ehdotuksella on tarkoitus panna täytäntöön Amerikan yhdysvaltojen ja Euroopan yhteisön sopimus toimistolaitteiden merkintöjä koskevien ohjelmien yhteensovittamisesta ja luoda yhteisön vapaaehtoinen energiamerkintäohjelma ("Energy Star -ohjelma"), joka allekirjoitettiin 19. joulukuuta 2000. Ehdotuksen päätavoitteena on ottaa Energy Star -tunnus käyttöön yhteisössä, esittää sen käyttöä koskevat säännöt ja vahvistaa yhteisön Energy Star -merkintäohjelman yleiset säännöt ja menettelytavat, joihin kuuluu myös sopimuksen edellyttämä tarkistusmenettely. III. YHTEISEN KANNAN ANALYYSI A. Tärkeimmät muutokset 6. Neuvosto totesi tarkastelunsa päätteeksi, että asetuksessa, jolla luodaan säännöt toimistolaitteiden energiatehokkuutta osoittavia merkintöjä koskevalle yhteisön ohjelmalle vapaaehtoiselta pohjalta, olisi keskityttävä ainoastaan toimistolaitteisiin, kun taas komission ehdotuksen soveltamisala käsittää kaikki "viestintätekniikan laitteet". 7. Neuvosto totesi lisäksi, että asetuksen päätavoitteena on ympäristön suojeleminen lisäämällä energiatehokkaiden laitteiden käyttöä ja että ottaen huomioon ohjelman vapaaehtoisen luonteen asetusehdotuksella ei todennäköisesti ole merkittävää yhdenmukaistavaa vaikutusta. Näin ollen neuvosto katsoi, että oikea oikeusperusta olisi pikemminkin perustamissopimuksen 175 artiklan 1 kohta kuin komission ehdottama 95 artikla. 8. Neuvosto pyrki lisäksi selventämään Euroopan yhteisön Energy Star -lautakunnan asemaa ja menettelyjä ja jäsenvaltioiden edustajien asemaa (8 ja 9 artikla) sekä teknisten arviointiperusteiden tarkistusta varten tarvittavia menettelyjä (11 artikla), jossa korostetaan tarvetta asettaa korkeatasoiset tekniset vaatimukset. B. Euroopan parlamentin tarkistukset 9. Edellä esitettyjen huomioiden perusteella neuvosto on hyväksynyt kokonaan tai osittain, joskus keskeisen sisällön kannalta, parlamentin ehdottamat 14 tarkistusta. 10. Yksityiskohtaisemmin esitettynä tarkistus 1 on sisällytetty uutena johdanto-osan 2 kappaleena, tarkistus 2 on sisällytetty johdanto-osan 7 kappaleeseen, tarkistus 3 johdanto-osan 13 kappaleeseen, tarkistus 4 johdanto-osan 15 kappaleeseen, tarkistus 6 on sisällytetty 9 artiklaan, tarkistukset 7 ja 8 on sisällytetty 8 artiklaan, tarkistus 10 on sisällytetty 10 artiklaan, tarkistukset 11 ja 15 on sisällytetty 14 artiklaan, tarkistus 12 on sisällytetty 11 artiklaan ja tarkistus 14 on sisällytetty 6 artiklaan. Mitä tulee tarkistukseen 13, johdanto-osan 8 kappaleeseen lisätyssä uudessa virkkeessä tunnustetaan jo tarve kehittää kuluttajanvalistusta ja 6 artiklassa on tätä varten säännöksiä. Tarkistuksen 5 osalta neuvosto katsoi, että 14 artiklan uusi sanamuoto on riittävän laaja kattamaan parlamentin tarkoittaman täydentävän toimenpiteen. (1) EYVL C 150 E, 30.5.2000, s. 73. (2) Euroopan parlamentti 31.1.2001, ei ole vielä julkaistu EYVL:ssä. Katso asiak. 5798/01 CODEC 86 ENER 6 RELEX 15. Talous- ja sosiaalikomitea: EYVL C 204, 18.7.2000, s. 18. (3) Ei ole vielä julkaistu EYVL:ssä. Katso asiak. 7445/01 ENER 39 RELEX 40 CODEC 278.